Ben Spies
Ben Spies (g. 1984 m. liepos 11 d.) – profesionalus motociklininkas iš JAV. Nuo 2002 iki 2008 m. jis dalyvavo įvairiuose JAV motociklų čempionatuose, kuriuose laimėjo 5 čempionų titulus. 2009 m. amerikietis debiutavo Superbike čempionate ir pirmais metais tapo čempionu. 2008 m. Spiesas dalyvavo trejose Moto GP lenktynėse, kitais metais – dar vieneriose. Po pergalingo Superbike čempionato 2009 m. spalio mėnesį amerikietis pasirašė sutartį 2010 m. sezonui su Moto GP Yamaha komanda.